ส.ส.พรรณสิริ พปชร. ขอให้เกษตรกรปลูกกัญชงแทนยาสูบ จี้ เร่งดำเนินการ
นางพรรณสิริ กุลนาถศิริ ส.ส.สุโขทัย พรรค พปชร. ขอให้เกษตรกรปลูกกัญชงแทนยาสูบ หลังประสบปัญหายาสูบราคาตกต่ำ ขอหน่วยงานเกี่ยวข้อง เร่งดำเนินการ โดยเฉพาะ สธ. แก้กฎกระทรวงอนุญาตให้ปลูกโดยเร็ววันที่ 11 มิ.ย. ที่รัฐสภา เกียกกาย นางพรรณสิริ กุลนาถศิริ ส.ส.สุโขทัย พรรคพลังประชารัฐ หารือที่ประชุมสภาผู้แทนราษฎร ขอเสนอให้มีการปลูกพืชกัญชงแทนยาสูบ เนื่องจากชาวไร่ ที่ปลูกยาสูบได้รับความเดือดร้อน เพราะผลผลิตตกต่ำ โควตาลดลงมีการขอความช่วยเหลืออย่างต่อเนื่อง แต่ก็ไม่ได้ผล ขณะนี้ชาวไร่ยาสูบและรัฐวิสาหกิจชุมชนด้านการเกษตร ได้นำเสนอมายังตนเพื่อขอปลูกพืชกัญชงแทนยาสูบ นำร่องในสุโขทัย ตนในฐานะประธานอนุกรรมการศึกษาพืชกัญชงและคณะเห็นด้วยอย่างยิ่ง เพราะสุโขทัย มีสภาพภูมิอากาศที่เหมาะสมและค่อนข้างร้อน แสงแดดดี ความชื้นปานกลาง และเป็นพื้นที่ปลูกยาสูบ ยาวนานนับร้อยปี อีกทั้งพืชทั้ง 2 ชนิด มีความคล้ายคลึงกันในด้านพฤกษศาสตร์ และเกษตรกรมีความเชี่ยวชาญและชำนาญการเป็นอย่างยิ่ง มีการปลูกในพื้นที่ราว 32000 ไร่ จากเกษตรกร 1200 ราย ถือเป็นยุทธศาสตร์อินโดจีนที่มีความเหมาะสมในเส้นทางการค้าและการลงทุน อีกทั้งกัญชงเป็นพืชเศรษฐกิจตัวใหม่ที่มีมูลค่าสูงในตลาดประเทศไทยในอนาคตและในต่างประเทศดังนั้น ขอเสนอไปยังกรมสรรพสามิต โรงงานยาสูบ และกระทรวงการคลัง เพื่อสนับสนุนให้เป็นพืชทดแทน และกระทรวงเกษตรและสหกรณ์ให้สนับสนุนปัจจัยการผลิต ในส่วนกระทรวงสาธารณสุข ขอให้ประกาศกฎกระทรวงอนุญาตการปลูกโดยเร็ว ส่วนสำนักวิจัยและพัฒนาพื้นที่สูงขอให้สนับสนุนเรื่องเมล็ดพันธุ์ เร่งดำเนินการโดยเร็ว
นางพรรณสิริ กุลนาถศิริ ส.ส.สุโขทัย พรรค พปชร. ขอให้เกษตรกรปลูกกัญชงแทนยาสูบ หลังประสบปัญหายาสูบราคาตกต่ำ ขอหน่วยงานเกี่ยวข้อง เร่งดำเนินการ โดยเฉพาะ สธ. แก้กฎกระทรวงอนุญาตให้ปลูกโดยเร็ว 
กัญชง,ปลูกกัญชง,ยาสูบ,เกษตรกรปลูกยาสูบ,พรรณสิริ กุลนาถศิริ,ส.ส.สุโขทัย,พลังประชารัฐ,ข่าวทั่วไป